**קרן אחד לאחד** היא ארגון הפועל במטרה לתמוך באברכים מהציבור הדתי-לאומי, כדי "לחזק ולבסס את עולם התורה ואת המצוינות והנהגה התורנית בקרב בני הציונות הדתית" כהגדרתו. הקרן מעניקה מדי חודש מלגות לעשרות אברכים נבחרים מתוך כמאה ישיבות וכוללים ציוניים. בנוסף לתוכנית זו הקרן תומכת במאות משפחות אברכים ונזקקים בתקופות החגים, בהיקף של מיליוני שקלים. הקרן מעניקה גם סיוע והלוואות למוסדות תורניים.

הקמה
----

מייסד הקרן הרב יצחק נריה
הקרן הוקמה בשנת ה'תשס"ט על ידי ראש ישיבת "תורה בציון" הרב יצחק נריה, לזכרו של סבו, הרב משה צבי נריה. במטרה, לדבריו, להצמיח מנהיגות תורנית בציבור הדתי לאומי, ולהגדיל את המצוינות בעולם התורה שתוביל להנהגה ציונית דתית איתנה. בשנותיה הראשונות עסקה הקרן בתמיכה במוסדות תורניים לאומיים ובמשפחות נזקקות בקרב הציבור.

משנת תשע"ה פתחה הקרן במיזם נוסף המהווה כיום את פרויקט הדגל שלה – מתן מלגה חודשית קבועה לאברכים שייבחרו כמצטיינים, מתוך הנחה שהם אלה שיוכלו להתפתח בעתיד לגדולי התורה במגזר,כדי שיוכלו לשקוע בלימוד ללא טרדות. את הקרן מנהלת מירי עטיה, בעבר ניהלו אותה יהודה עמשלם (עד ה'תשע"ח) וחן גוטרמן (ה'תשע"ח – ה'תש"פ). המיזמים השונים של הקרן מנוהלים כל אחד באמצעות עמותה ייחודית לו.

פעילות
------

### תוכנית המלגות

הרב יעקב אריאל - יו"ר הוועדה
הקרן תומכת ב"אברכים מצטיינים" ממוסדות תורניים לאומיים מרחבי הארץ מכלל המגזר הדתי לאומי, האברך נבחר בהתייעצות עם מוסדר הלימוד שבו הוא לומד, ובהחלטה של ועדת הקרן, יושב ראש הוועדה הוא הרב יעקב אריאל וחבריה הם הרב נחום נריה, הרב ציון לוז, רבנים נוספים ואשי ציבור. אברך שמתקבל זכאי למלגה למשך שלוש שנים בסך 3,000 ₪ לחודש מהקרן. מטרת התמיכה היא לאפשר לאברך ובני ביתו שקט נפשי מדאגות פרנסה כדי שיוכל לשקוע בלימוד תורה ולהיות בעתיד חלק מההנהגה התורנית של הציבור. בהנחת היסוד של הקרן עומדת העמדה שהצמחת גדולי תורה עם תודעת שליחות, ציונות וחיבור לקהילה היא משימה לאומית. בקיץ ה'תש"פ הסתיים המחזור הראשון שבו נתמכו כמאה אברכים, ובזמן אלול ה'תש"פ החל סבב נוסף, הכולל כשלושים אברכים.

### תמיכה בנזקקים

הקרן מסייעת כלכלית לאלפי משפחות נזקקות מהציבור הדתי לאומי בתקופת החגים, רובן המוחלט משפחות אברכים. אופן חלוקת המלגות נעשה על ידי מילוי טופס בקשה באתר הקרן סביב חגי תשרי וחגי ניסן, התיעצות עם הנהלת הישיבות ובירור לעומק בדבר המצב של האברך ובני ביתו. והחלטה של ועדת הקרן בדבר גובה התמיכה שמועבר על פי רוב ישירות לחשבון הבנק של האברכים.

### תמיכה במוסדות תורה

הקרן מקיימת אגף עזרה למוסדות תורה וחינוך - במסגרתו היא מעניקה הלוואות גמ"ח בסכומים גבוהים למוסדות תורניים לאומיים ברחבי הארץ. בערבויות מתאימות ובפיקוח עורכי דין, ומעניקה ייעוץ וכלים להתנהלות כלכלית נכונה.

בנוסף, הארגון פועל ומעורב במגוון של פרויקטים בתחום החינוך, החסד והזהות הציבורית.

קישורים חיצוניים
----------------

* האתר הרשמי של קרן אחד לאחד

סיקור
* פנחס ביטון ואשתו שושנה מספרים על האחריות הגדולה להיות שליח ציבור ללימוד והפצת התורה. באתר ערוץ 7, 17 בדצמבר 2019
* לא לחכות לפוליטיקאים, קובע רבה של רמת גן לשעבר ומביע תמיכה בקרן אחד לאחד המצמיחה גדולי תורה בציונות הדתית. באתר ערוץ 7, 7 בדצמבר 2017
* ראש ישיבת הכותל - הרב ברוך וידר, הטובים לבית המדרש, באתר ערוץ 7
* הרב יהושע שפירא קורא לציבור הדתי לאומי להתעורר. "היו לנו הרבה דגלים. עכשיו השאלה היא - מי אנחנו באמת?". באתר ערוץ 7, 15 באוקטובר 2017
* יצחק טסלר, ‏למה שמישהו יתרום בשביל שאדם ילמד תורה?, באתר "סרוגים"
* חגית רוזנבאום, הקמח שמגדיל תורה, באתר ערוץ 7

ראיונות
* בנו ונכדו של הרב משה צבי נריה זצ"ל, הרב נחום והרב יצחק, מספרים על דרכו בעולם התורה ומורשתו להצמחת גדולי תורה מתוך הציונות הדתית, באתר ערוץ 7, 17 בדצמבר 2019
* בחזרה לתורה, הרב יצחק נריה באתר עולם קטן
* דביר עמר, "גולת הכותרת: לעודד תלמידי חכמים לצמוח בתורה", באתר ערוץ 7 - "ראשי הישיבות מרכז הרב, הר עציון ורמת גן מספרים בריאיון מיוחד על הדאגה לאברכים שיעסקו בתורה ולא יצטרכו לדאוג לפרנסת המשפחה, ומסבירים כיצד קרן 'אחד לאחד' עוזרת בהצמחת גדולי הדור שיובילו את הציונות הדתית", ראיון עם הרבנים יעקב אלעזר כהנא שפירא, יהושע שפירא ומשה ליכטנשטיין.

הערות שוליים
------------

1. ↑  מתוך אתר העמותה
2. ↑  בחן את עצמך: כמה רבנים אתה מכיר? באתר ynet
3. ↑  ערוץ 7, לראשונה בציבור הדתי: "אחד לאחד", באתר ערוץ 7
4. ↑  הכסף הוא סימן ולא סיבה באתר כיפה
5. ↑  ערוץ 7, 100 אברכים זכו למלגת הצטיינות, באתר ערוץ 7
6. ↑  מכתבו של הרב הראשי לישראל הרב דוד לאו
7. ↑  ערוץ 7, נפתח המחזור השני של קרן אחד לאחד, באתר ערוץ 7
8. ↑  ערוץ 7, חיבוק ללומדי התורה בציונות הדתית, באתר ערוץ 7
9. ↑  ערוץ 7, 'קמחא דפסחא' לאברכים מהציונות הדתית, באתר ערוץ 7
10. ↑  הרב אליקים לבנון:זו צדקה מעולה באתר סרוגים
11. ↑  מכתבו של הנשיא ראובן רבלין